
OKRUŽNO JAVNO TUŽILAŠTVO U TREBINJU
Broj predmeta: T16 0 KT 0015144 25
Trebinje, 19. avgust 2026. godine


						               OSNOVNOM SUDU U TREBINJU
                             
Na osnovu člana 43. stav 2. tačka z) i člana 241. Zakona o krivičnom postupku („Službeni glasnik Republike Srpske“, broj: 53/12, 91/17, 66/18 i 15/21) p o d i ž e m:


    O P T U Ž N I C U

	P r o t i v:

[bookmark: _GoBack]M. Š. 
	
Što je:

Dana 16.05.2025. godine, oko 09,40 časova, u Osnovnoj školi „Sveti Sava“ u Gacku, u područnoj školi u Avtovcu, zlostavljanjem drugog i vršenjem nasilja značajnije ugrozio spokojstvo građana, pri čemu je jednom licu nanio tjelesnu povredu, svjestan svoga djela čiju posljedicu je htio, na način da je došao do vrata učionice, gdje je oštećeni – nastavnik ruskog jezika M.D., držao čas učenicima šestog razreda, u kojoj učionici se nalazilo deset maloljetnih učenika starosti od 11 i 12 godina i to: I.J., L.J., M.L., T.A., T.N., T.P., T.D., Š.D.,T.M. i L.D., pokucao na vrata učionice, otvorio vrata i od oštećenog tražio da izađe sa časa, na što mu je oštećeni rekao da ga sačeka dok se završi čas i da će porazgovarati, te nastavio sa nastavom, da bi osumnjičeni pred učenicima prišao oštećenom i sa leđa ga rukama uhvatio za vrat, okrenuo ga prema sebi i pribio uza zid, pri čemu mu je otkinuo dugme od košulje, svo vrijeme stežući ga jako oko vrata, prijeteći mu da će ga čekati svaki dan ispred škole ako mu sina koji je bio deveti razred obori na popravni ispit, usljed čega su učenici iz straha pobjegli iz učionice, a oštećeni je rekao da će pozvati policiju, kada je osumnjičeni napustio učionicu govoreći; „Slobodno zovi“, kojom prilikom je oštećeni M. D. zadobio tjelesnu povrede u vidu oguljotine u lijevoj polovini vrata, promjera oko 3x1,5 cm, konstatovanu u Domu zdravlja „Prof. dr Savo Bumbić“ Gacko, kao i u JZU Bolnica Nevesinje, nakon čega je oštećeni zbog svoje ugroženosti i straha za svoj život i zbog uznemirenosti učenika prekinuo nastavu i događaj prijavio u Policijsku stanicu Gacko.
 
Dakle, zlostavljanjem drugog i vršenjem nasilja značajnije ugrozio spokojstvo građana usljed čega je drugom licu nanio tjelesnu povredu,
 
           Čime bi osumnjičeni počinio krivično djelo Nasilničko ponašanje iz člana 362. stav 2. u vezi sa stavom 1. Krivičnog zakonika Republike Srpske.








